வவுனியா தெற்கு தமிழ் பிரதேச சபை

வவுனியா தெற்கு தமிழ் பிரதேச சபை (Vavuniya South Tamil Divisional Council) என்பது இலங்கையின் வடமாகாணத்தில் வவுனியா மாவட்டம், வவுனியா தெற்கு தமிழ் பிரதேச செயலாளர் பிரிவுக்கான உள்ளூராட்சி சபை ஆகும். சாலைகள், சுகாதாரம், வடிகால்கள், வீட்டுவசதி, நூலகங்கள், பொது பூங்காக்கள், பொழுதுபோக்கு வசதிகள் உள்ளிட்ட பல்வேறு உள்ளூர் பொது சேவைகளை வழங்குவதற்கு இந்தச் சபை பொறுப்பாகும். இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, வவுனியா தெற்கு தமிழ்p பிரதேச சபைக்கு 16 உறுப்பினர்கள் வட்டாரங்களில் இருந்து நேரடியாகவும், 11 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 27 உறுப்பினர்கள் தேர்ந்தெடுக்கப்படுகின்றனர்.

வரலாறு
இலங்கையின் உள்ளூராட்சிகளின் வரலாற்றில் 1987 இல் ஒரு பெரும் மறுசீரமைப்பு இடம்பெற்றது. 1981 இல் அமைக்கப்பட்ட மாவட்ட அபிவிருத்தி சபைகள் இல்லாமலாக்கப்பட்டு அவற்றுக்குப் பதிலாகப் பிரதேச சபைகள் அமைக்கப்பட்டன. 1987 இன் 15 ஆம் இலக்க பிரதேச சபைச் சட்டம் 1987 ஏப்ரல் 15 அன்று நாடாளுமன்றத்தால் நிறைவேற்றப்பட்டு 1988 சனவரி 1 முதல் 257 பிரதேச சபைகள் செயற்பட ஆரம்பித்தன. 1983 இல் நாட்டில் ஏற்பட்ட இனக்கலவரங்கள் காரணமாக இலங்கை அரசாங்கம் அவசரகாலச் சட்டங்களைப் பயன்படுத்தி நாட்டின் வடக்கு, கிழக்கில் உள்ள அனைத்து உள்ளூராட்சிகளையும் இடைநிறுத்தியது.

வட்டாரங்கள்
1987 ஆம் ஆண்டின் 15-ஆம் இலக்க பிரதேச சபை சட்டத்தின் கீழ் வவுனியா தெற்கு தமிழ் பிரதேச சபை உருவாக்கப்பட்டது. இது 13 வட்டாரங்களையும் 182 கிராமங்களையும் கொண்டு 588.20 சதுர கிமீ பரப்பளவில் நிறுவப்பட்டது.எமது சபை பற்றி, வவுனியா தெற்கு தமிழ்  பிரதேச சபை 26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள வவுனியா தெற்கு தமிழ்ப் பிரதேச சபையின் ஆளுகைப் பிரதேசம் 13 வட்டாரங்களாகப் பிரிக்கப்பட்டுள்ளது. வவுனியா தெற்கு தமிழ்ப் பிரதேச சபையின் கீழ் வவுனியா தெற்கு தமிழ்ப் பிரதேச செயலாளர் பிரிவின் நிருவாக எல்லைகள் உள்ளடங்குகின்றன.

 மருதமடு
 சேமமடு
 ஈச்சன்குளம்
 சாஸ்திரிகூழாங்குளம்
 பூவரசன்குளம்
 சாளம்பைக்குளம் (2 உறுப்பினர்கள்)
 பம்பைமடு
 மரக்காரன்பளை
 மகாறம்பைக்குளம்
 நெளுக்குளம் (2 உறுப்பினர்கள்)
 கந்தபுரம் (2 உறுப்பினர்கள்)
 சமளன்குளம்
 ஆசிக்குளம்

தேர்தல் முடிவுகள்
2011 உள்ளூராட்சித் தேர்தல்
2011 மார்ச் 17 இல் நடைபெற்ற உள்ளூராட்சித் தேர்தல் முடிவுகள்:

கூட்டணிகளும் கட்சிகளும் வாக்குகள் % இருக்கைகள்  தமிழ்த் தேசியக் கூட்டமைப்புஈபிஆர்எல்எஃப் (சுரேசு), இதக, புளொட், டெலோ, தவிகூ, டி.என்.எல்.ஏ ஆகிய கட்சிகளை உள்ளடக்கியது. 11,878  59.90%  7  ஐக்கிய மக்கள் சுதந்திரக் கூட்டணிஅஇமகா, ஈபிடிபி, இசுக ஆகிய கட்சிகளை உள்ளடக்கியது. 5,488  27.67%  2  ஐக்கிய தேசியக் கட்சி 1,420  7.16%  1  சுயேச்சைக் குழு 640  3.23%  0  சிறீலங்கா முஸ்லிம் காங்கிரசு 355  1.79%  0  மக்கள் விடுதலை முன்னணி 50  0.25%  0செல்லுபடியான வாக்குகள் 19,831  100.00%  10 செல்லாத வாக்குகள் 1,597  அளிக்கப்பட்ட மொத்த வாக்குகள் 21,428  பதிவு செய்யப்பட்ட வாக்காளர்கள் 48,477  வாக்குவீதம் 44.20% 
தலைவராக கனகசபை சிவலிங்கம் (தமிழ்த் தேசியக் கூட்டமைப்பு), துணைத் தலைவராக துரைச்சாமி நடராஜசிங்கம் (தமிழ்த் தேசியக் கூட்டமைப்பு) ஆகியோர் தெரிவு செய்யப்பட்டனர்.

2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 16 உறுப்பினர்கள் வட்டாரங்களில் இருந்து நேரடியாகவும், 14 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 30 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

கூட்டணிகளும் கட்சிகளும் வாக்குகள் % வட்டாரங்களில் இருந்து தேர்ந்தெடுக்கப்பட்ட உறுப்பினர்கள் பெற்ற வாக்குகளுக்குரிய உறுப்பினர்கள் உரித்தான முழு உறுப்பினர்களின் எண்ணிக்கை  தமிழ்த் தேசியக் கூட்டமைப்பு* 11,296  28.99%  11  0  11  சிறீ லங்கா சுதந்திரக் கட்சி 7,166  18.39%  2  3  5  ஐக்கிய தேசியக் கட்சி 5,836  14.98%  2  3  5 தமிழர் விடுதலைக் கூட்டணி ** 5,335  13.69%  1  3  4  சுயேச்சைக் குழு 2,914  7.48%  0  2  2 ஈழ மக்கள் ஜனநாயகக் கட்சி 2,685  6.89%  0  2  2  அகில இலங்கைத் தமிழ்க் காங்கிரஸ் 2,116  5.43%  0  1  1  இலங்கை பொதுசன முன்னணி 1,182  3.03%  0  1  1  சிறீலங்கா முஸ்லிம் காங்கிரசு 189  0.49%  0  0  0செல்லுபடியான வாக்குகள் 38,965  100.00%  16  14  30 செல்லாத வாக்குகள் 1,005  அளிக்கப்பட்ட மொத்த வாக்குகள் 39,969  பதிவு செய்யப்பட்ட வாக்காளர்கள் 55,005  வாக்குவீதம் 72.66% 
வவுனியா தெற்கு தமிழ்ப் பிரதேச சபையின் தலைவராக துரைச்சாமி நடராஜசிங்கம் (நெளுக்குளம், இலங்கைத் தமிழரசுக் கட்சி), துணைத் தலைவராக வெள்ளைச்சாமி மகேந்திரன் (மறக்காரன்பளை, இலங்கை சுதந்திரக் கட்சி) ஆகியோர் தெரிவு செய்யப்பட்டனர்.

2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 16 உறுப்பினர்கள் வட்டாரங்களில் இருந்து நேரடியாகவும், 11 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 27 உறுப்பினர்கள் தேர்ந்தெடுக்கப்பட்டனர்.

கூட்டணிகளும் கட்சிகளும் வாக்குகள் % வட்டாரங்களில் இருந்து தேர்ந்தெடுக்கப்பட்ட உறுப்பினர்கள் பெற்ற வாக்குகளுக்குரிய உறுப்பினர்கள் உரித்தான முழு உறுப்பினர்களின் எண்ணிக்கை  தேசிய மக்கள் சக்தி 7,260  20.17%  6  0  6  இலங்கைத் தமிழரசுக் கட்சி 7,033  19.54%  3  2  5  சனநாயகத் தமிழ்த் தேசியக் கூட்டணி 3,949  10.97%  2  1  3  ஐக்கிய மக்கள் சக்தி 3,870  10.75%  2  1  3 இலங்கைத் தொழிற் கட்சி 3,436  9.55%  1  1  2  அகில இலங்கைத் தமிழ்க் காங்கிரஸ் 1,901  5.28%  1  0  1 தமிழ் மக்கள் கூட்டணி 1,482  4.12%  0  1  1  சுயேச்சைக் குழு 2 1,285  3.57%  0  1  1 சர்வசன அதிகாரம் 1,123  3.12%  0  1  1  சுயேச்சைக் குழு 3 768  2.13%  0  1  1  சுயேச்சைக் குழு 1 456  1.27%  0  0  0  சனநாயக தேசியக் கூட்டணி 2,075  5.76%  1  1  2செல்லுபடியான வாக்குகள் 35,994  100.00%  16  11  27 செல்லாத வாக்குகள் 984  அளிக்கப்பட்ட மொத்த வாக்குகள் 36,978  பதிவு செய்யப்பட்ட வாக்காளர்கள் 62,635  வாக்குவீதம் 59.04% 
2025 தேர்தலில் வவுனியா தெற்கு தமிழ்ப் பிரதேச சபையின் தலைவராக பாலேந்திரன் பாலகிருஷ்ணன் (இலங்கைத் தமிழரசுக் கட்சி), துணைத் தலைவராக கோணேசுவரி பாலசுப்பிரமணியம் (சனநாயகத் தமிழ்த் தேசியக் கூட்டணி) ஆகியோர் தெரிவு செய்யப்பட்டனர்.

இவற்றையும் பார்க்க
 வவுனியா மாநகர சபை
 வவுனியா வடக்கு பிரதேச சபை
 வெங்கலச்செட்டிக்குளம் பிரதேச சபை

குறிப்புகள்

மேற்கோள்கள்

வெளி இணைப்புகள்
 வவுனியா தெற்கு தமிழ் பிரதேச சபை

பகுப்பு:வவுனியா மாவட்டப் பிரதேச சபைகள்